Taalgebruik: uitvind of ontdek?Argieffoto Ontdek en uitvind word dikwels verwar. Ontdek dui op iets vind wat daar was, maar wat nie bekend was of waargeneem is nie. Uitvind dui op iets nuuts vind: Columbus ontdek dus Amerika, maar ŉ mens vind ŉ nuwe chemiese middel uit. ontdek: te wete kom dat iets bestaan (goud is ontdek) 1 iets vind wat nog altyd daar was, maar waarvan niemand voorheen geweet het nie; te wete kom dat iets bestaan of so is: ŉ nuwe eiland/plantsoort/diersoort ontdek 2 kry/vind wat verborge is: ŉ fout ontdek uitvind: vir die eerste keer vind hoe om te maak (televisie is uitgevind) 1 vir die eerste keer vasstel hoe iets nuuts gemaak/gebou/ens. kan word; uitdink: ŉ dodelike nuwe wapen uitvind 2 te wete kom, vasstel: Ek kon nie uitvind wat hy bedoel het nie